Diari Oficial de la Generalitat Valenciana


Sumari del DOGV 8668, del 31-10-2019 (2019/10850)

RESOLUCIÓ de 22 d'octubre de 2019, del Protectorat de Fundacions de la Generalitat, per la qual es fa públic l'extracte de diverses resolucions de la secretària autonòmica de Justícia i Administració Pública relatives a la inscripció, en el Registre de Fundacions de la Comunitat Valenciana, de diverses entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10708


Data del document
:   22-10-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 22 d'octubre de 2019, del Protectorat de Fundacions de la Generalitat, per la qual es fa públic l'extracte de diverses resolucions de la secretària autonòmica de Justícia i Administració Pública relatives a la inscripció, en el Registre de Fundacions de la Comunitat Valenciana, de diverses entitats. [2019/10077]  
La Secretaria Autonòmica de Justícia i Administració Pública ha dictat les resolucions següents:  
- Resolució de 26 de juliol de 2019, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Satine de la Comunitat Valenciana, amb el número 125C, i classificar-la de promoció de l'acció social, sota la tutela del Protectorat que exerceix la Generalitat. El seu domicili radicarà a Borriana (Castelló), carrer de la Carrera, 11.  
  
Finalitats i activitats:  
«La Fundació té per objecte la promoció social, cultural i econòmica de la Comunitat Valenciana, col·laborant amb les entitats públiques i privades que perseguisquen aquestes finalitats, així com amb joves emprenedors amb capacitat per a establir noves vies de desenvolupament laboral i empresarial, i fomentant la innovació i les noves tecnologies.  
També té per objecte el desenvolupament cultural i artístic mitjançant col·laboració amb artistes, així com amb entitats socials i culturals, tot això a través de qualsevol fórmula jurídica vàlida en dret per a, al seu torn, protegir el patrimoni material i immaterial d'entitats d'àmbit sociocultural.  
Així mateix, serà objecte de la fundació contribuir i fomentar la integració social de les persones amb discapacitat, o en risc d'exclusió social, mitjançant el desenvolupament de les seues finalitats, així com col·laborar amb entitats públiques i privades que procuren la millora de la salut de la població.  
Correspon al patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació s'atorgaran de manera no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents:  
Col·laborant amb institucions públiques i privades, així com amb qualssevol entitats socials i culturals, organitzant activitats per a la promoció social, cultural i econòmica de la Comunitat Valenciana.  
  
Instant els organismes públics i els particulars a l'adopció de mesures pertinents per a aconseguir el compliment de les finalitats fundacionals.  
Organitzant congressos, cursos, seminaris, taules redones i conferències que aporten idees i impulsen el compliment de les finalitats fundacionals.  
Concedint premis, beques i ajudes a persones físiques o jurídiques que promoguen o realitzen activitats que incentiven l'emprenedoria empresarial, especialment entre els més joves.  
Promovent la innovació i l'ús de tecnologies en el desenvolupament social, cultural, econòmic del seu àmbit d'actuació.  
Afavorint la cooperació nacional i internacional entre empreses, associacions, fundacions, centres tecnològics i universitats, tendents al compliment de les finalitats fundacionals.  
Contribuint a la formació de nous emprenedors, a través de cursos i publicacions d'interés que permeten el desenvolupament i consolidació dels seus projectes.  
Fomentant i impulsant el desenvolupament i consolidació de les tradicions culturals del seu àmbit d'actuació.  
Protegint el patrimoni material i immaterial d'entitats d'àmbit sociocultural.  
Promocionant i col·laborant en els estudis i investigacions relatives a la problemàtica de les persones amb discapacitat física o en risc d'exclusió social, dins del seu àmbit d'actuació, així com amb qualsevol entitat que perseguisca la millora de la salut de la població.»  
Beneficiaris:  
«Seran potencials beneficiaris de la Fundació totes les persones o entitats interessades en la promoció social, cultural i econòmica de la Comunitat Valenciana, així com les persones o entitats que desenvolupen la seua activitat en aquests camps, sense que quede limitat a l'àmbit personal o sector de la població atesa per l'actuació de la Fundació, perquè aquesta dirigeix les seues prestacions a la ciutadania en general.  
La Fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que reunint les condicions expressades anteriorment considere el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú podrà al·legar davant la Fundació dret preferent a gaudir dels seus beneficis, ni imposar la seua atribució a persones o entitat determinada.»  
  
- Resolució de 31 de juliol de 2019, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Torrecid Fundació de la Comunitat Valenciana, amb el número 124C, i classificar-la de caràcter cultural, sota la tutela del Protectorat que exerceix la Generalitat. El seu domicili radicarà a l'Alcora (Castelló), partida de la Torreta, s/n.  
Finalitats i activitats:  
«La Fundació té per objecte principal contribuir a la promoció, recuperació, conservació i difusió del patrimoni historicoartístic, cultural i social de la ceràmica en sentit ampli i promoure la formació en el desenvolupament d'estudis universitaris i no universitaris en matèries relacionades amb el sector ceràmic en sentit ampli (incloent-hi altres sectors relacionats). Així mateix, s'estableix com a finalitat addicional col·laborar en iniciatives esportives, educatives, culturals i benèfiques dins de la Comunitat Valenciana.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
Col·laboració amb entitats l'objecte de les quals siga la promoció, recuperació, conservació i difusió del patrimoni historicoartístic, cultural i social de la ceràmica.  
Suport a la formació mitjançant ajudes econòmiques per a estudiants en matèries directament o indirectament relacionades amb la ceràmica.  
Aportacions a associacions, fundacions, administracions, entitats (incloent-hi universitats públiques i/o privades) esportives, culturals, educatives i benèfiques, així com amb interessos en matèries relacionades amb la ceràmica.  
Contribució a la realització d'esdeveniments esportius, culturals, educatius i benèfics destinats al públic en general.  
Aportacions per a la realització d'esdeveniments relacionats amb la ceràmica, així com el seu foment i participació.»  
Beneficiaris:  
«Seran potencials beneficiaris de la Fundació associacions, fundacions, administracions, entitats (incloent-hi universitats públiques i/o privades) i particulars que desenvolupen activitats de conservació, promoció, recuperació i difusió d'elements ceràmics tradicionals, així com entitats, centres d'estudi, associacions, fundacions i particulars amb interessos en matèries relacionades amb el sector ceràmic en sentit ampli i/o en el desenvolupament d'activitats educatives, esportives, culturals i benèfiques.  
La Fundació atorgarà amb criteris d'imparcialitat, objectivitat i no-discriminació als seus beneficis a les persones o entitats que, reunint les condicions expressades anteriorment, considere el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú podrà al·legar davant de la Fundació dret preferent a gaudir dels seus beneficis ni imposar la seua atribució a persona o entitat determinada.»  
  
- Resolució de 5 d'agost de 2019, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Eugenio Aracil Pascual Fundació de la Comunitat Valenciana, amb el número 625V i classificar-la de promoció de l'acció social, sota la tutela del Protectorat que exerceix la Generalitat. El seu domicili radicarà a València, al carrer d'Hernán Cortés, número 12, porta 10.  
Finalitats i activitats:  
«La Fundació persegueix les següents finalitats:  
Promoure els estudis superiors i formació permanent en filosofia, teologia, dret, dret canònic, humanitats i art i història sacra.  
  
Per al millor compliment de les seues finalitats, la Fundació pot realitzar, entre altres, les següents activitats:  
Conferir beques o borses d'estudi als candidats que el Patronat considere idonis.  
Subvencionar projectes, publicacions, càtedres i institucions que, segons el parer del Patronat, convinguen en la promoció dels estudis superiors al·ludits.  
Realitzar totes aquelles tasques subordinades o accessòries a l'activitat principal, tals com la difusió de l'entitat o de les seues col·laboracions, organitzar concursos i premis, incentivar la publicació de treballs, tesines o tesis doctorals, mantindre una pàgina web, etc.  
Exercir les activitats econòmiques necessàries per al compliment de les finalitats, concretament, les tendents a obtindre els millors rendiments dels fons disponibles els fruits dels quals es nodriran les concretes aplicacions a plans i programes.  
I, de manera genèrica, dur a terme totes les actuacions que siguen conduents al millor assoliment de les seues finalitats.»  
Beneficiaris:  
«L'actuació de la Fundació haurà de beneficiar col·lectivitats genèriques de persones.  
Sempre que siga necessària la delimitació dels beneficiaris, en casos tals com l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés d'acord amb els objectius fundacionals, sempre segons els criteris generals d'imparcialitat i no-discriminació i els particulars de mèrit i capacitat, sense perjudici que també es puga considerar la pluralitat territorial, les situacions personals de necessitat dels beneficiaris, ordre de petició i altres d'anàlegs. El Patronat podrà acordar els requisits específics de cada convocatòria i la composició, si escau, de l'òrgan de selecció, els seus criteris d'actuació, els requisits i els mèrits a valorar.  
  
Ningú podrà al·legar davant de la Fundació o el seu Patronat cap dret al gaudi dels seus beneficis, abans que foren concedits, ni imposar o vetar la seua atribució a persones determinades.»  
  
- Resolució de 5 d'agost de 2019, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Gesmed, Fundació de la Comunitat Valenciana, amb el número 626V i classificar-la de promoció de l'acció social, sota la tutela del Protectorat que exerceix la Generalitat. El seu domicili radicarà a València, al carrer d'Hernández Lázaro, 10, baix.  
Finalitats i activitats:  
«Són finalitats de la Fundació:  
La promoció de l'educació, l'estudi, la investigació, la innovació, la participació ciutadana i l'anàlisi en l'àmbit sociosanitari en tots els seus vessants, orientada al públic en general, proveïdors i a les administracions públiques.   
Per al millor compliment de les seues finalitats, la Fundació pot realitzar, entre altres, les següents activitats:  
La prestació de serveis a persones en qualsevol dels diferents subsistemes de benestar social.  
L'assistència social a la tercera edat, dones, menors, persones amb capacitats diferents i altres col·lectius vulnerables, la millora de la seua qualitat de vida i la protecció de la seua dignitat.   
La promoció d'actes solidaris destinats a col·lectius desfavorits.   
  
La promoció de la seguretat i salut en el treball, desenvolupant activitats de formació i promoció dirigides tant als usuaris com als empleats.   
La promoció de l'esport i dels hàbits de vida saludables.  
La protecció del medi ambient.  
La promoció de la cultura valenciana i el desenvolupament territorial.  
La consecució de les finalitats fundacionals la podrà dur a terme directament la Fundació o indirectament, mitjançant la col·laboració amb altres entitats, tant públiques com privades, sense ànim de lucre o lucratives, a través de convenis o concerts o mitjançant la creació de qualsevol tipus d'entitat jurídica admesa en dret. No obstant això, la Fundació no podrà tindre cap participació en societats mercantils en les quals haja de respondre personalment els deutes socials.»  
  
Beneficiaris:  
«Seran potencials beneficiaris de la Fundació el públic en general, els diferents agents econòmics, siguen persones físiques o jurídiques, públiques o privades, que necessiten les activitats que servisquen a les seues finalitats fundacionals i aquelles que realitzen funcions relacionades amb aquestes finalitats, ja siga en l'àmbit cultural, científic, sociosanitari, educatiu o empresarial.  
El Patronat seleccionarà els beneficiaris aplicant criteris d'imparcialitat, no-discriminació i objectivitat. A aquest efecte, la Fundació donarà publicitat i informació sobre les seues pròpies finalitats i activitats.»  
  
  
Cosa que es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com apreciar la concurrència d'interés públic en el seu general coneixement.  
  
València, 22 d'octubre de 2019.- La consellera de Justícia, Interior i Administració Pública, p. d. (R 02.08.2019; DOGV 8606, 05.08.2019), la secretària autonòmica de Justícia i Administració Pública: Mireia Llobera Vila.